text: Horsens-træner vil styrke fællesskabet
  23 juli 2014 kl. 15.10
  Den gule fare møder nedrykkerne fra Viborg i sæsonstarten på lørdag. Klubbens nye træner, Bo Henriksen, vil samle holdet med en filosofi, hvor der er plads til kærlighed i klubben.
  Den nye mand på trænerbænken i Horsens har været i klubben i fire uger. Han overtager et relativt ungt hold, og Bo Henriksens første mission som træner er, ifølge ham selv, at sørge for at spillerne er trygge og tør lave fejl.
  - Vi skal have skabt et fundament, hvor vi viser, at vi elsker at være her. Det får folk til at blomstre, og giver dem en optimisme på, at vi sammen kan rykke noget ved fællesskabet, siger cheftræner i AC Horsens, Bo Henriksen til TV SYD.
  For Bo Henriksen kommer taktikken i anden række. Det handler først og fremmest om mennesket på banen.
  - 90 procent af fodbold handler om psykologi, så kommer alt det andet bagefter. Du er nød til at starte med de helt basale ting, ellers lærer spillerne intet, siger Bo Henriksen til TV SYD.
  